Compreni a on ei ara era diferéncia: a tot darrèr, que sò aciu, ath vòste dauant, coma un delinquent e sò, per tant, inferior a vosati en grad maximum, e vosati auetz era obligacion d'observar- me: que non me vatz a balhar un copet ena esquia per çò de Grigori; çò de certan ei qu'un non li pòt trincar eth cap a un vielh e demorar impune, probablaments me jutjaratz per aguest motiu e m'embarraratz, qué me sai, miei an o un an de preson, vè-te'n a saber se guaire me què, mès que non portarà deguna pèrta de drets; pr'amor que serà sense pèrta de drets, vertat, fiscau?